Z A P I S N I K
33. sjednice Vijeća Gradske četvrti Brezovica, 
održane 21. prosinca 2023. (četvrtak) u sjedištu Gradske četvrti Brezovica,
 Brezovička cesta 100, s početkom u 20,00 sati.


Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Irena Borovina, Zdravko Harmicar, Zlatko Katulić, Ivica Kovačić, Ivica Mavračić i Marina Pucević.

Nenazočni članovi Vijeća Gradske četvrti Brezovica:
Srećko Tatar, Nenad Žugaj i Vladimir Iviček.

Nazočni službenici Gradskog ureda za mjesnu samoupravu, promet, civilnu zaštitu i sigurnost:
Petar Vukelić i Stjepan Tomislav Križanić.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja članove Vijeća. 
Konstatira da sjednici prisustvuje 8 od 11 članova Vijeća te da su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 32. sjednice.
Budući da nema primjedbi na zapisnik, predsjednik predlaže usvajanje zapisnika. 
Vijeće je jednoglasno (8 „za“) usvojilo zapisnik 32. sjednice.
Predsjednik konstatira da su članovi Vijeća primili prijedlog dnevnog reda i materijale. Obzirom da sjednici ne prisustvuju svi članova Vijeća, a da ova tema kod građana izaziva oprečna mišljenja predlaže da se „Prijedlog zaključka o prijedlogu postave uzdignutih ploha za smirivanje prometa na Strmečkoj cesti“ izostavi iz dnevnog reda. Članovi Vijeća jednoglasno (8 „za“) prihvaćaju izostavu navedenog prijedloga iz dnevnog reda. Predsjednik izvještava kako je zaprimio „Prijedlog zaključka o izmjeni Financijskog plana Gradske četvrti Brezovica za 2023.“ prije ove sjednice. Predlaže da se dnevni red dopuni „Prijedlog zaključka o izmjeni Financijskog plana Gradske četvrti Brezovica za 2023.“ Članovi Vijeća jednoglasno (8 „za“) prihvaćaju prijedlog dopune dnevnog reda. 
Predsjednik Vijeća daje prijedlog dopunjenog dnevnog reda na glasovanje. 
Vijeće je jednoglasno (8 „za“) usvojilo 

DNEVNI RED

1. Prijedlog zaključka o izmjeni Financijskog plana Gradske četvrti Brezovica za 2023.
2. Prijedlog zaključka o izmjeni Plana komunalnih aktivnosti Gradske četvrti Brezovica  u 2023. 
3. Prijedlog Financijskog plana Gradske četvrti Brezovica za 2024. 
4. Prijedlog Plana komunalnih aktivnosti Gradske četvrti Brezovica u 2024.
5. Pitanja, prijedlozi i obavijesti
   - Odluka o stavljanju izvan snage Odluke o obustavi plaćanja troškova izgradnje priključka na komunalne vodne građevine
   - Plan potreba za aktivnostima, programima i projektima unapređenja kvalitete života građana

       
Ad. 1. -   Prijedlog zaključka o izmjeni Financijskog plana Gradske četvrti Brezovica za 
                2023.

            Predsjednik Vijeća, Tomislav Cavrić izvještava o prijedlogu zaključka. Otvara raspravu. Nakon kraće rasprave u kojoj su sudjelovali svi članovi Vijeća, predsjednik zatvara raspravu i daje na glasovanje prijedlog zaključka.
Vijeće je jednoglasno (8 „za“) donijelo

Z A K LJ U Č A K
o izmjeni Financijskog plana Gradske četvrti Brezovica za 2023.
(Zaključak se prilaže ovom zapisniku i njegov je sastavni dio).

Ad. 2. - Prijedlog zaključka o izmjeni Plana komunalnih aktivnosti Gradske četvrti 
             Brezovica  u 2023. 

       Predsjednik Vijeća, Tomislav Cavrić konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu u kojoj su sudjelovali svi članovi Vijeća.
       Nakon rasprave predsjednik daje na glasovanje Prijedlog zaključka o izmjeni Plana komunalnih aktivnosti Gradske četvrti Brezovica u 2023.
 Vijeće je jednoglasno (8 „za“) donijelo 

Z A K LJ U Č A K
o izmjeni Plana komunalnih aktivnosti Gradske četvrti Brezovica u 2023.
(Zaključak se prilaže ovom zapisniku i njegov je sastavni dio).

Ad. 3. -  Prijedlog Financijskog plana Gradske četvrti Brezovica za 2024. 

         Predsjednik Vijeća, Tomislav Cavrić konstatira da su članovi Vijeća primili Prijedlog zaključka sa prilozima u pisanom obliku, obrazlaže isti te otvara raspravu. U raspravi su sudjelovali svi članovi Vijeća. 
         Budući da se nitko ne javlja za riječ, Prijedlog zaključka daje na glasovanje.
Vijeće je jednoglasno (8 „za“) donijelo 

FINANCIJSKI PLAN 
                                     Gradske četvrti Brezovica za 2024.
           (Financijski plan se prilaže ovom zapisniku i njegov je sastavni dio).

Ad. 4. - Prijedlog Plana komunalnih aktivnosti Gradske četvrti Brezovica u 2024.

Predsjednik Vijeća, Tomislav Cavrić konstatira da su članovi Vijeća primili Prijedlog Plana u pisanom obliku, čitav Plan čita stavku po stavku i obrazlaže te otvara raspravu. U raspravi su sudjelovali svi članovi Vijeća.
Temeljem izrečenog u raspravi predsjednik Vijeća predlaže da se stavak „Horvati, ulica Hovati od ulice Prevendari do autobusne stanice, izgradnja 70 metara nogostupa u iznosu od 15.270,00 eura“ izbaci iz prijedloga Plana. Predlaže da se iznosi akcija „Desprim, Desprimska ulica I. odvojak, uređivanje kolnika i nogostupa u iznosu od 100.000,00 eura“ i „Drežnik Brezovički, Drežnik na križanju s ulicom Gorana Šivaka, uređivanje kolnika i nogostupa u iznosu od 100.000,00 eura“ smanji u obje pozicije na 80.000,00 eura. Predlaže da se na poziciji „Javnoprometnih površina i objekti – Održavanje komunalne infrastrukture napravi – Nove akcije“ napravi nova stavka za izradu troškovnika Zagrebačkih cesta u iznosu od 2000 eura. 
Marina Pucević izvijestila je o problemu nedostatka parkirališnog prostora kod novog dječjeg vrtića u Odranskom Obrežu. Naime, pred vrtićem trenutno ima samo jedno invalidsko mjesto i dva obična parkirna mjesta, što je nedovoljno za kapacitete novog vrtića. Zatražila je da se uvrsti akcija izgradnje parkirališta u ulici Šimiri kod dječjeg vrtića. 
Tomislav Cavrić slaže se sa potrebom izgradnje parkirališta te predlaže da u prijedlog Plana uvrstiti stavka  izgradnje parkirališta u Odranskom Obrežu u iznosu od 10000 eura. Sav iznos koji nije raspoređen, staviti će se na stavku neraspoređena interventna sredstva.
S obzirom na to da se nitko ne javlja za riječ, daje Prijedlog Plana sa svim izmjenama i dopunama utvrđenim tijekom rasprave na usvajanje.
           Vijeće je jednoglasno (8 „za“) donijelo 

Plan komunalnih aktivnosti  Gradske četvrti Brezovica u 2024.
[bookmark: _GoBack]                           (Plan se prilaže ovom zapisniku i njegov je sastavni dio).

Ad. 5. -  Pitanja, prijedlozi i obavijesti
   	- Odluka o stavljanju izvan snage Odluke o obustavi plaćanja troškova izgradnje 
               priključka na komunalne vodne građevine
  	 - Plan potreba za aktivnostima, programima i projektima unapređenja kvalitete 
               života građana

      Predsjednik Vijeća, Tomislav Cavrić otvara raspravu. U zasebnom dijelu materijala pod petom točkom nalaze se dvije obavijesti – informacije, jedna je vezana uz  Odluku o stavljanju izvan snage Odluke o obustavi plaćanja troškova izgradnje priključka na komunalne vodne građevine. Informira članove da se obustavi plaćanja troškova.
Druga obavijest vezana je uz uvođenje plana potreba u rad vijeća gradskih četvrti vijeća mjesnih odbora, a što uključuje aktivnosti, programe i projekte unapređenja kvalitete života građana u zajednici. U materijalu je članovima Vijeća dostavljena Uputa za korištenje sredstava Plana potreba. Budući da se nitko ne javlja za riječ, predsjednik, Tomislav Cavrić zahvaljuje članovima Vijeća na radu te zaključuje 33. sjednicu Vijeća Gradske četvrti Brezovica.

            Dovršeno u 21,25 sati.

   KLASA: 024-08/23-002/315
   URBROJ: 251-13-11-8/004-23-2
   Brezovica, 21. prosinca 2023.

 Zapisnik izradio:
 Stjepan Tomislav Križanić

                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.

	Izvješće o glasanju na 33. sjednici Vijeća Gradske četvrti Brezovica
 21. prosinca 2023.

	
	
	
	
	
	
	
	

	
Članovi Vijeća
	Točka 
1.
	Točka 2.
	Točka 3.
	Točka
 4.
	
Točka 
5.
	

	IRENA BOROVINA
	+
	+
	+
	+
	
	

	TOMISLAV CAVRIĆ
	+
	+
	+
	+
	
	

	ZDRAVKO HARMICAR
	+
	+
	+
	+
	
	

	VLADIMIR IVIČEK
	
	
	
	
	
	

	ZLATKO KATULIĆ
	+
	+
	+
	+
	
	

	IVICA KOVAČIĆ
	+
	+
	+
	+
	
	

	IVICA MAVRAČIĆ
	+
	+
	+
	+
	
	

	MARINA PUCEVIĆ
	+
	+
	+
	+
	
	

	IVAN PUCKO
	+
	+
	+
	+
	
	

	SREĆKO TATAR
	
	
	
	
	
	

	NENAD ŽUGAJ
	
	
	
	
	
	



*  ZA=  +	
    PROTIV=  -
    SUZDRŽAN=  0	
    NIJE PRISUTAN= prekrižiti ime	




